5. ΒΑΣΙΛΙΚΟΝ ΔΙΑΤΑΓΜΑ της 4/4 Σεπτ. 1952 (ΦΕΚ Α΄ 247) Περί επεκτάσεως των διατάξεων του Α.Ν. 1872/1939, ως ετροποποιήθησαν μεταγενεστέρως, επί της εκτελέσεως έργων αρμοδιότητος Αεροπορίας εν τοις αεροδρομίοις. Έχοντες υπ’ όψιν το άρθρ. 7 παρ. 1 του Νόμ. 1982/1952 «περί συμπληρώσεως των περί οργανώσεως και οικονομικής μερίμνης εν τω Στρατώ Ξηράς διατάξεων», την υπ’ αριθ. 62/1952 απόφασιν του Ανωτάτου Συμβουλίου Αέρος και την υπ’ αριθ. 637/1952 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Αμύνης και Οικονομικών Υπουργών, απεφασίσαμεν και διατάσσομεν: Άρθρ.1.-Αι διατάξεις του Α.Ν. 1872/1939 «περί τρόπου εκτελέσεως των έργων οχυρώσεων», ως ούτος ετροποποιήθη μεταγενεστέρως υπό του Α.Ν. 2099/1939 και Α.Ν. 2149/1939, επεκτείνονται και επί της εκτελέσεως των έργων αρμοδιότητος Αεροπορίας εν τοις αεροδρομίοις, τηρουμένων των επομένων άρθρων του παρόντος. Γενικαί περιπτώσεις Άρθρ.2.-1.Όπου εν τω Α.Ν. αναφέρονται οι επόμενοι όροι αντικαθίστανται ως αντιστοίχως δι’ έκαστον τούτων ορίζεται: α)«Έργα Οχυρώσεως» δια: «Έργα αρμοδιότητος Αεροπορίας εν τοις Αεροδρομίοις». β)«Διοίκησιν Φρουρίου», «Διοικήσεις Φρουρίων», «Διοικητής Φρουρίου», «Διοικηταί Φρουρίων», αντιστοίχως δια: «Γ.Ε.Α.», «Γ.Ε.Α.», «Α/Γ.Ε.Α.», «Α/Γ.Ε.Α.». γ)«Υπουργός Στρατιωτικών», «Υπουργείον Στρατιωτικών», «Υπουργείον Στρατιωτικών (Γ.Ε.Σ.)», «Γ.Ε.Σ.», αντιστοίχως δια: «Υπουργός Εθνικής Αμύνης», «Υπουργείον Εθνικής Αμύνης», «Υπουργείον Εθνικής Αμύνης (Γ.Ε.Α.)», «Γ.Ε.Α.», εκτός εάν κατωτέρω, εις ειδικάς περιπτώσεις άλλως ορίζεται. δ)«Στρατιωτικαί Υπηρεσίαι», «Στρατιωτικαί Αποθήκαι», «Στρατιωτικά Τμήματα», «Στρατιωτικαί Μονάδες», αντιστοίχως δια: «Υπηρεσίαι της Αεροπορίας», «Αποθήκαι της Αεροπορίας», «Αεροπορικά Τμήματα και Αποσπάσματα», «Μονάδες της Αεροπορίας». ε)«Το παρά τη Διοικήσει Φρουρίου Τεχνικόν Συμβούλιον» δια: «Το Συμβούλιον Έργων Αεροπορίας». ς)«Στρατιωτικά Έργα» δια: «Δημόσια Έργα Αεροπορίας». ζ)«Φρούριον», «Στρατηγείον της Διοικήσεως Φρουρίου» δια: «Επί των Δημοσίων Αεροπορικών Έργων αρμοδία του Γ.Ε.Α. Υπηρεσία». 36.Ζ.ζ.4 Αεροπορικά Έργα και Προμήθειες Αεροπορικά Έργα και Προμήθειες 36.Ζ.ζ.5 η)«Αξιωματικοί Έργων» δια: «Προϊστάμενοι Γραφείων Επιβλέψεως Έργων ή Διευθύνοντες Μηχανικοί ή Επιβλέποντες Μηχανικοί». θ)«Ταμείον Εθνικής Αμύνης» δια: «Ελληνικόν Δημόσιον». ι)«Γενικοί Διαχειρισταί Υλικού» δια: «Διαχειρισταί Υλικού». ια)«Υλικού του Στρατεύματος» δια: «Ειδικού Υλικού της Β. Αεροπορίας, προοριζομένου δια τα εν λόγω έργα». 2.Τα υπό του Α.Ν. 1872/1939 καθοριζόμενα χρηματικά όρια ισχύουσι και προκειμένου περί της Βασιλικής Αεροπορίας, ως ταύτα ετροποποιήθησαν ή θέλουσι τροποποιηθή μεταγενεστέρως. Ειδικαί προσαρμογαί κατ’ άρθρον Άρθρ.3.-1.Ως προς την Β. Αεροπορίαν αι παρ. 1, 2 και 7 του άρθρ. 6 και το άρθρ. 16 του Α.Ν. 1872/ 1939 «περί τρόπου εκτελέσεως των έργων οχυρώσεων», ως συνεπληρώθη δια του Α.Ν. 2149/1939, διαρρυθμίζονται ως ακολούθως: «1.Δια τας λεπτομερείας της εκτελέσεως των έργων, περί ων τα προηγούμενα άρθρα του παρόντος Νόμου εφαρμόζονται αι εκάστοτε ισχύουσαι διατάξεις περί εκτελέσεως των Δημοσίων Έργων Αεροπορίας, εφ’ όσον δεν αντίκεινται προς τα του παρόντος Νόμου, με την διαφοράν ότι, τα υπό τούτων προβλεπόμενα δικαιώματα και καθήκοντα του Υπουργού της Αεροπορίας μεταβιβάζονται εις τον Α/Γ.Ε.Α. και τα δικαιώματα και καθήκοντα του Συμβουλίου Δημοσίων Έργων μεταβιβάζονται εις το Συμβούλιον Έργων Αεροπορίας». «2.Τα μεταβιβαζόμενα ανωτέρω εις τον Α/Γ.Ε.Α. δικαιώματα και καθήκοντα του Υπουργού Εθνικής Αμύνης δύνανται ν’ αναληφθώσι και αύθις, εν όλω ή εν μέρει, υπό του Υπουργού Εθνικής Αμύνης δια διαταγής αυτού». «7.Το Συμβούλιον Έργων Αεροπορίας αποτελείται εκ του Αρχηγού του Κλάδου Οργανώσεως του Γ.Ε.Α. ως Προέδρου του Διευθυντού της Δ/νσεως Αεροπορικών εγκαταστάσεων του Γ.Ε.Α., του Διευθυντού της Διευθύνσεως Δημοσίων Έργων του Γ.Ε.Α. και δύο Ανωτάτων ή Ανωτέρων Τεχνικών Υπαλλήλων της Διευθύνσεως Δημοσίων Έργων του Γ.Ε.Α., οριζομένων υπό του Υπουργού Εθνικής Αμύνης προτάσει της Διευθύνσεως Δημοσίων Έργων του Γ.Ε.Α., ως Μελών. Εις τας Συνεδριάσεις του Συμβουλίου παρίσταται άνευ ψήφου ο αντίστοιχος Τμηματάρχης Μελετών ή Κατασκευών (αναλόγως του συζητουμένου θέματος) της Διευθύνσεως Δημοσίων Έργων του Γ.Ε.Α. ή αναπλη-ρωτής αυτού. Καθήκοντα Γραμματέως του Συμ-βουλίου εκτελεί τεχνικός Υπάλληλος οριζόμενος δια διαταγής του Υπουργού Εθνικής Αμύνης. Εισηγηταί επί των ενώπιον του Συμβουλίου φερομένων θεμάτων  ορίζονται  δια  διαταγής   του Προέδρου του Συμβουλίου τεχνικοί Υπάλληλοι της Διευθύνσεως Δημοσίων Έργων Αεροπορίας. Σελ. 623 Τον Πρόεδρον του Συμβουλίου απόντα ή κωλυόμενον αναπληροί το δεύτερον μέλος, Αξιωματικός. Το Συμβούλιον ευρίσκεται εν απαρτία παρόντων τριών τουλάχιστον εκ των μετά ψήφου μελών του. Αι αποφάσεις του Συμβουλίου, διατυπούμεναι εις Πρακτικόν, λαμβάνονται κατά πλειοψηφίαν, εν ισοψηφία υπερισχύει η ψήφος του Προέδρου». «Άρθρ.16.-Αι συμβάσεις δια την εκτέλεσιν έργων ή ενέργειαν προμηθειών, κατά τα δια του παρόντος Νόμου οριζόμενα, συντάσσονται πάντοτε εγγράφως, ουχί όμως ενώπιον Συμβολαιογράφου δια την τήρησιν του απορρήτου, υπογράφονται δε υπό του Α/Γ.Ε.Α ή υπό του διαταγή τούτου οριζομένου αξιωματικού ή μονίμου Τεχνικού Υπαλλήλου, τηρουμένων των διατάξεων του Νόμου «περί χαρτοσήμου». 2.Η παρ. 3 του άρθρ. 6, το τρίτον και τελευταίον εδάφιον της παρ. 7 του αυτού άρθρου ως τούτο συνεπληρώθη υπό του Α.Ν. 2149/1939, τα άρθρ. 15 και 17 ως τούτο ετροποποιήθη υπό του Α.Ν. 2099/1939 και το 20 του αυτού Α. Νόμου δεν έχουσιν εφαρμογήν εις τα προκείμενα έργα της Β. Αεροπορίας». Εις τον αυτόν επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 5117]